   لاهور (ويب ڊيسڪ) لاهور قلندرز جي فاسٽ بالر حارث رئوف چيو آهي ته مان پي ايس ايل ۾ ڪنهن خاص بيٽسمين کي ٽارگيٽ ناهي ڪيو پر ڪوشش هوندي ته گهٽ رنسون ڏيان. صحافين سان ڳالهائيندي حارث رئوف چيو ته منهنجو ڌيان اڪانومي تي هوندو آهي، وڪيٽون ملن يا نه ملن، ڪوشش ڪندو آهيان ته ڊاٽ بال وڌيڪ ڪرايان، ان سان ٽيم کي وڌيڪ فائدو ٿيندو آهي. ھن چيو ته بگ بيش ليگ کيڏڻ جو وڏو فائدو ٿيو، ان کان اڳ ٻه سال سڊني ۾ به کيڏندو رهيو آهيان پر بي بي ايل ۾ کيڏڻ سان ڪنڊيشن موجب بالنگ ڪرڻ جو تجربو ٿيو، اتي مان اٽيڪنگ بالنگ ڪئي، جنهن سبب مون کي وڪيٽون مليون. حارث رئوف مخالف بيٽسمينن کي صلاح ڏني ته لاهور قلندرز جي پيسرن کي منهن ڏيڻ لاءِ تيار ٿي اچو. واضح رهي ته لاهور قلندرز وٽ شاهين آفريدي، عثمان شنواري ۽ حارث رئوف جي صورت ۾ بهترين بالنگ اٽيڪ موجود آهي.